
RAPORT

asupra proiectului de Lege privind aprobarea Ordonanţei de urgenţă a Guvernului nr. 103/2002 pentru modificarea  şi completarea Legii nr. 191/1998 privind organizarea şi funcţionarea Serviciului de Protecţie şi Pază

1. În conformitate cu prevederile art. 89 şi 107 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură de urgenţă , cu proiectul de Lege privind aprobarea Ordonanţei de urgenţă a Guvernului nr. 103/2002 pentru modificarea  şi completarea Legii nr. 191/1998 privind organizarea şi funcţionarea Serviciului de Protecţie şi Pază, trimis cu adresa nr. 531 din 5 noiembrie  2002 şi înregistrat sub nr. 32/729 din  5 noiembrie 2002.

Consiliul Legislativ, cu nr.1091/22.08.2002, a avizat favorabil, cu  observaţii şi propuneri,  proiectul ordonanţei de urgenţă.

Comisia pentru administraţie publică, amenajarea teritoriului şi echilibru ecologic, cu nr.26/969/19.11.2002, Comisia pentru buget, finanţe şi bănci, cu nr.536/19.11.2002 şi Comisia juridică, de disciplină şi imunităţi, cu nr. 31/962/14.11.2002, au avizat favorabil acest proiect de lege, în forma adoptată de Senat.

Ordonanţa de urgenţă a Guvernului nr. 103/2002 a fost emisă în contextul escaladării fără precedent a actelor cu caracter terorist, cu implicaţii majore şi asupra asigurării securităţii demnitarilor protejaţi. Scopul principal al ordonanţei de urgenţă este acela al adaptării organizării şi funcţionării Serviciului de Protecţie şi Pază la noile realităţi, precum şi de asigurare a cadrului legal pentru ca acest serviciu să poată realiza unele venituri extrabugetare pentru completarea fondurilor financiare alocate instituţiei.

Membrii comisiei au apreciat că prevederile  ordonanţei de urgenţă, prin modificarea şi extinderea atribuţiilor Serviciului de Protecţie şi Pază, crează condiţii care  sunt de natură să asigure îmbunătăţirea  activităţii acestuia.

2. Proiectul de lege  face parte din categoria legilor organice, potrivit art. 72  şi art. 117 şi urmează a fi  supus adoptării cu respectarea prevederilor art. 74 alin.(1)  din Constituţia României.

3. La dezbaterea proiectului de lege au participat în  calitate  de  invitaţi, potrivit prevederilor art. 51  şi  52 din  Regulamentul Camerei Deputaţilor, domnul general de brigadă Gabriel Naghi, director al Serviciului de Protecţie şi Pază, domnul general de brigadă Iulian Crăiniceanu, locţiitor al acestuia, domnul colonel Florea Popescu, consilier al directorului şi domnul colonel Florin Făinişi, şeful oficiului juridic din cadrul acestui serviciu.  

4. La lucrările comisiei au fost prezenţi 21 deputaţi din totalul de 26 de membri ai comisiei.

5. Proiectul de lege a fost adoptat de Senat, cu modificări şi completări, în şedinţa din 14 octombrie 2002, ca lege organică.  

Proiectul de lege a fost  aprobat cu  majoritate de  voturi pentru.

În urma dezbaterii, în şedinţa  din  3 decembrie 2002, comisia propune adoptarea cu modificări a proiectului de lege.

I. Amendamente admise
Nr.crt.
TEXT INIŢIAL
TEXT PROPUS DE COMISIE

(Autorul amendamentului)
MOTIVAREA PROPUNERII AMENDAMENTELOR

0
1
2
3

1
Articolul I punctul 5, alineatul (6)

(6) Serviciul de Protecţie şi Pază poate executa inspecţii tehnice periodice la autovehiculele din dotare în staţii proprii, autorizate potrivit legii, precum şi, la cerere, inspecţii tehnice, revizii şi reparaţii la autovehiculele aparţinând altor persoane fizice sau juridice, stabilite prin regulamentul de organizare şi funcţionare a serviciului, pe baza tarifelor aprobate prin ordin al directorului Serviciului de Protecţie şi Pază, în condiţiile legii. 
1. La articolul I punctul 5, alineatul (6) se modifică şi va avea următorul cuprins:

“(6) Serviciul de Protecţie şi Pază poate executa,  prin staţii proprii autorizate potrivit legii, inspecţii tehnice periodice autovehiculelor din dotare iar, la cerere, inspecţii tehnice, revizii şi reparaţii autovehiculelor aparţinând altor persoane fizice sau juridice  stabilite prin Regulamentul de organizare şi funcţionare al serviciului. Inspecţiile tehnice, reviziile şi reparaţiile, precum şi activităţile şi serviciile prevăzute la art.14 alin. (3) şi (4) şi art. 19 alin. (3), (4) şi (5), se prestează pe baza tarifelor stabilite prin ordin al directorului Serviciului de Protecţie şi Pază, în condiţiile legii."

(Autori: d-nii dep. Virgil Popescu şi Timotei Stuparu)
-Redactare îmbunătăţită care cuprinde şi referiri la stabilirea tarifelor pentru activităţile şi serviciile prevăzute la art.14 alin.(3) şi (4) şi la art.19 alin.(3), (4) şi (5).

II. Amendamente respinse
Nr.

crt.
Text iniţial
Text propus 

(autorul amendamentului)
1.Motivare pentru admitere

2.Motivare pentru respingere

0
1
2
3

1
Text ordonanţă de urgenţă

Articolul I punctul 2 alineatul (1) al articolului 14, litera b)

b) organizează şi desfăşoară, deschis sau acoperit, activităţi de culegere, verificare şi valorificare a informaţiilor necesare numai pentru îndeplinirea atribuţiilor prevăzute la art.1 alin. (1), în condiţiile stabilite prin lege. Orice informaţie cu valoare operativă de altă natură se transmite de îndată autorităţilor abilitate prin lege pentru verificarea şi valorificarea acesteia;
1.La articolul I punctul 2  alineatul (1) al articolului 14, litera b) se modifică şi va avea următorul cuprins:

b) organizează şi desfăşoară, activităţi de culegere, verificare şi valorificare a informaţiilor necesare numai pentru îndeplinirea atribuţiilor prevăzute la art.1 alin. (1), în condiţiile stabilite prin lege. Orice informaţie cu valoare operativă de altă natură se transmite de îndată autorităţilor abilitate prin lege pentru verificarea şi valorificarea acesteia;

(Autori: d-nii deputaţi Radu Stroe, Ovidiu-Virgil Drăgănescu şi Constantin Bucur)
1.- Atribuţiile privind culegerea de informaţii, în mod acoperit, sunt aprobate prin lege pentru Serviciul Român de Informaţii, Serviciul de Informaţii Externe şi pentru unele structuri ale Poliţiei Române. Prin eliminarea sintagmei "deschis sau acoperit", se revine la forma iniţială a Legii nr.191/1998.

2. În urma amplificării fenomenului de  terorism internaţional, a apărut necesitatea ca Serviciul de Protecţie şi Pază să-şi perfecţioneze, în baza legii, metodele de culegere, verificare şi valorificare a informaţiilor care vizează numai domeniul său de responsabilitate.

2
Articolul I punctul 2 alineatul (1) al articolului 14, litera b)

b) organizează şi desfăşoară, deschis sau acoperit, activităţi de culegere, verificare şi valorificare a informaţiilor necesare numai pentru îndeplinirea atribuţiilor prevăzute la art.1 alin. (1), în condiţiile stabilite prin lege. Orice informaţie cu valoare operativă de altă natură se transmite de îndată autorităţilor abilitate prin lege pentru verificarea şi valorificarea acesteia;
2.La articolul I punctul 2  alineatul (1) al articolului 14, litera b) se modifică şi va avea următorul cuprins:

"b) organizează şi desfăşoară, deschis sau conspirat, activităţi de culegere, verificare şi valorificare a informaţiilor necesare numai pentru îndeplinirea atribuţiilor prevăzute la art.1 alin. (1), în condiţiile stabilite prin lege. Orice informaţie cu valoare operativă de altă natură se transmite de îndată autorităţilor abilitate prin lege pentru verificarea şi valorificarea acesteia;"

(Autor: d-nul deputat Răzvan Ionescu)
1. Pentru această activitate a serviciului, termenul "conspirat" este  mai potrivit.

2. Se reţine motivarea de respingere de la nr.crt.1

3
Articolul I punctul 2 alineatul (1) al articolului 14, litera b)

b) organizează şi desfăşoară, deschis sau acoperit, activităţi de culegere, verificare şi valorificare a informaţiilor necesare numai pentru îndeplinirea atribuţiilor prevăzute la art.1 alin. (1), în condiţiile stabilite prin lege. Orice informaţie cu valoare operativă de altă natură se transmite de îndată autorităţilor abilitate prin lege pentru verificarea şi valorificarea acesteia;
3.La articolul I punctul 2  alineatul (1) al articolului 14, litera b) se modifică şi va avea următorul cuprins:

"b) organizează şi desfăşoară, incusiv în secret, activităţi de culegere, verificare şi valorificare a informaţiilor necesare numai pentru îndeplinirea atribuţiilor prevăzute la art.1 alin. (1), în condiţiile stabilite prin lege. Orice informaţie cu valoare operativă de altă natură se transmite de îndată autorităţilor abilitate prin lege pentru verificarea şi valorificarea acesteia;"

(Autor: d-nul deputat Marcu Tudor)
1.Pentru această activitate a serviciului, sintagma "inclusiv în secret" este  acoperitoare.

2.Se reţine motivarea de respingere de la nr.crt.1

4
Articolul I punctul 3 alineatul (1) al articolului 14, litera k¹)

k¹) avizează accesul personalului destinat să desfăşoare activităţi permanente sau temporare în obiectivele din competenţa serviciului;
4.La articolul I punctul 2  alineatul (1) al articolului 14, litera k¹) se modifică şi va avea următorul cuprins:

" k¹) supraveghează şi asigură respectarea regulilor privind accesul tuturor persoanelor în unităţile aflate în competenţa serviciului, conform regulilor aprobate de către conducătorul fiecărei unităţi;"

(Autori: d-nii deputaţi Radu Stroe şi Răzvan Ionescu)
1.Conducătorii unităţilor stabilesc regulile de acces în incintă.

2.Textul ordonanţei de urgenţă nu limitează autoritatea conducătorilor de instituţii în acest domeniu.



5
Articolul I punctul 3 alineatul (1) al articolului 14, litera k¹)

k¹) avizează accesul personalului destinat să desfăşoare activităţi permanente sau temporare în obiectivele din competenţa serviciului;
5.La articolul I punctul 2  alineatul (1) al articolului 14, litera k¹) 

SE ABROGĂ
(Autori: d-nii deputaţi Ovidiu-Virgil Drăgănescu şi Radu Stroe. Dl. dep. Radu Stroe a subliniat că se consideră coautor la acest amendament, numai dacă amendamentul său anterior va fi respins)
1.Prevederea nu este necesară.

2.Se are în vedere necesitatea prevenirii actelor de terorism.

6
Articolul I punctul 5, alineatul (4) al articolului 19

(4) Cu aprobarea Consiliului Suprem de Apărare a Ţării, Serviciul de Protecţie şi Pază poate pregăti personalul instituţiilor similare din străinătate, contra cost sau pe bază de reciprocitate.

6.La articolul I punctul 5,  alineatul (4) al articolului 19

SE ABROGĂ
(Autor: d-nul deputat Marcu Tudor)
1.După 11 septembrie 2001, se impune o nouă exigenţă în privinţa antrenării străinilor, pentru a fi evitate situaţii dificile pe plan internaţional.

2.Textul ordonanţei de urgenţă se referă la personalul instituţiilor similare Serviciului de Protecţie şi Pază şi la faptul că aceste activităţi nu sunt obligatorii ci doar permise, cu aprobarea C.S.A.T.

7
Articolul I punctul 5, alineatul (6) al articolului 19

(6) Serviciul de Protecţie şi Pază poate executa inspecţii tehnice periodice la autovehiculele din dotare în staţii proprii, autorizate potrivit legii, precum şi, la cerere, inspecţii tehnice, revizii şi reparaţii la autovehiculele aparţinând altor persoane fizice sau juridice, stabilite prin regulamentul de organizare şi funcţionare a serviciului, pe baza tarifelor aprobate prin ordin al directorului Serviciului de Protecţie şi Pază, în condiţiile legii.
7.La articolul I punctul 5, alineatul (6) al articolului 19 se modifică şi va avea următorul cuprins:

" (6) Serviciul de Protecţie şi Pază poate executa inspecţii tehnice periodice la autovehiculele din dotare în staţii proprii, autorizate potrivit legii."

(Autor: d-nul dep. Ovidiu-Virgil Drăgănescu)
1. Pentru ca Serviciul de Protecţie şi Pază să nu desfăşoare activităţi specifice societăţilor comerciale.

2.Acest text este de natură să asigure obţinerea unor venituri extrabugetare necesare îmbunătăţirii activităţii serviciului, iar Regulamentul de organizare şi funcţionare, va stabili persoanele fizice şi juridice care pot apela la aceste servicii. 

8
Articolul I punctul 5, alineatul (6) al articolului 19
(6) Serviciul de Protecţie şi Pază poate executa inspecţii tehnice periodice la autovehiculele din dotare în staţii proprii, autorizate potrivit legii, precum şi, la cerere, inspecţii tehnice, revizii şi reparaţii la autovehiculele aparţinând altor persoane fizice sau juridice, stabilite prin regulamentul de organizare şi funcţionare a serviciului, pe baza tarifelor aprobate prin ordin al directorului Serviciului de Protecţie şi Pază, în condiţiile legii.
8.La articolul I punctul 5, alineatul (6) al articolului 19

SE  ABROGĂ
(Autor: d-nul deputat Răzvan Ionescu)
1.Aceste activităţi depăşesc a atribuţiile specifice ale serviciului.

2. Motivarea de la nr.crt.5 şi faptul că dotarea tehnică a Serviciului de Protecţie şi Pază permite desfăşurarea activităţilor de service pentru parcul auto propriu. (Autor: d-nul deputat Răzvan Ionescu)

9
Articolul I punctul 6, articolul 22²
Art. 22². - (1) Personalul Serviciului de Protecţie şi Pază, titular al unui contract de inchiriere a unei locuinţe de serviciu, cu o vechime în forţele armate de 10 ani, din care minimum 5 ani în Serviciul de Protecţie şi Pază, poate cumpăra locuinţa de serviciu. Sumele încasate din vânzarea locuinţelor de serviciu se reţin integral de Serviciul de Protecţie şi Pază şi se utilizează pentru achiziţia altor spaţii locative cu aceeaşi destinaţie.

(2) De prevederile alin.(1) beneficiază şi urmaşii celor decedaţi în timpul şi din cauza serviciului, precum şi persoanele pensionate, în condiţiile legii.
9.La articolul I punctul 6, articolul 22² SE ELIMINĂ
(Autor: d-nul dep. Răzvan Ionescu)
1.Aceste prevederi conduc la diminuarea fondului locativ al serviciului, în condiţiile în care acesta este redus iar sumele încasate din vânzarea locuinţelor ar fi cu totul insuficiente pentru achiziţionarea altora, la preţurile actuale.

2.Vânzarea acestor locuinţe se va face la preţul pieţei, fără a se crea alte avantaje cumpărătorilor. În acest mod se remediază şi o situaţie de neechitate de tratament faţă de personalul altor instituţii, inclusiv M.Ap.N. şi  M.I., care a beneficiat de prevederi legale similare.

În raport de obiectul şi conţinutul său, proiectul face parte din categoria legilor organice.
VICEPREŞEDINTE,
Marcu TUDOR
Red.exp. Ţăranu M.
consult.Florescu M.

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra priectului de Lege privind aprobarea Ordonanţei de urgenţă a Guvernului nr. 103/2002 pentru modificarea  şi completarea Legii nr. 191/1998 privind organizarea şi funcţionarea Serviciului de Protecţie şi Pază, trimis cu adresa nr. 531 din 5 noiembrie  2002 şi înregistrat sub nr. 32/729 la aceeaşi dată.

În raport de obiectul şi conţinutul său, proiectul face parte din categoria legilor organice.

VICEPREŞEDINTE,

Marcu TUDOR

